Khalap alleged that Parrikar and the two other ministers have violated the oath taken by them to discharge their duties towards the state
राज्याबाबतची कर्तव्ये पूर्ण करण्याची शपथ पर्रीकर आणि इतर दोन मंत्र्यांनी घेतली आहे. मात्र, त्यांनी या शपथेचे उल्लंघन केले आहे, असा आरोप करून खलप म्हणाले की, तुम्ही आजारी अाहात आणि कर्तव्य पार पाडू शकत नसला तर ते शपथेचे उल्लंघन ठरते. त्यामुळे घटनात्मक यंत्रणा कोलमडून पडते. त्यामुळे आता सरकार बडतर्फ करण्यात यावे आणि राज्यात राष्ट्रपती राजवट जारी करण्यात यावी. त्यासाठीच आम्ही राज्यपालांना भेटणार आहोत आणि खाण उद्योगातील काम बंद पडणे, महादायी नदी पाणीवाटप वाद आणि गुन्हे रोखण्यात आलेले अपयश या तीन मुद्द्यांवर त्यांच्याशी चर्चा करणार आहोत.